Oleksandrs Usiks

Oleksandrs Usiks (; dzimis 1987. gada 17. janvārī Simferopolē, Ukrainā) ir ukraiņu bokseris. Viņš ir neapstrīdams smagā svara čempions, kuram kopš 2021. gada ir WBA (Super), IBF un WBO tituli, kopš 2022. gada žurnāla Ring tituls un kopš 2024. gada WBC tituls.https://www.delfi.lv/sports/19493909/other/120026918/usiks-grandioza-cina-klust-par-neapstridamu-pasaules-cempionu-boksa-briedis-zaude-revansa Bijušais pasaules čempions svara kategorijā līdz 90,7 kilogramiem WBO, WBC, WBA un IBF versijās, 2012. gada vasaras olimpisko spēļu čempions boksā (svara kategorijā līdz 91 kilogramam), 2011. gada pasaules čempions (līdz 91 kilogramam) un 2008. gada Eiropas čempions (līdz 81 kilogramam).

2017. gada 9. septembrī O. Usiks 2017.—2018. gada Pasaules boksa supersērijas ceturtdaļfinālā ar tehnisko nokautu uzvarēja Vācijas bokseri Marko Huku, bet 2018. gada 27. janvārī Arēnā Rīga supersērijas pusfinālā pēc tiesnešu vairākuma lēmuma bija pārāks par latviešu bokseri Mairi Briedi, saglabājot WBO čempiona titulu, iegūstot Briedim piederošo WBC čempiona titulu un kvalificējoties supersērijas finālam. 21. jūlijā Maskavā viņš supersērijas finālā pēc tiesnešu vienbalsīga lēmuma pārspēja Krievijas bokseri Muratu Gasijevu un kļuva par Supersērijas čempionu, iegūstot Muhameda Ali trofeju. ASV sporta žurnāls Sports Illustrated atzina Usiku par 2018. gada labāko bokseri.

2019. gada 27. martā Usiks paziņoja par atteikšanos no WBA čempiona jostas pirmajā smagajā svarā, jo ir pārgājis uz smagsvaru kategoriju. Viņa debijas cīņa smagsvaru kategorijā sākotnēji bija ieplānota 18. maijā pret Karlosu Takamu, taču Usika traumas dēļ tika atlikta.

2022. gada 26. februārī O. Usiks mudināja Krievijas prezidentu Vladimiru Putinu atsaukt Krievijas iebrukumu Ukrainā, kas bija sācies 24. februārī. Dažas dienas vēlāk O. Usiks un bokseris Vasilijs Lomačenko devās uz Ukrainu, lai pievienotos valsts teritoriālās aizsardzības spēkiem, lai gan marta beigās O. Usiks pameta Ukrainu, lai trenētos revanša mačam ar Entoniju Džošua.

 Cīņas 
23 uzvaras (14 nokauti, 9 ar lēmumu), 0 zaudējumi, 0 neizšķirtiRez.U—Z—NPretinieksTipsDatumsVietaPiezīmesUzvara23—0—0 Taisons Fjūrijs21.12.2024.Saglabāti WBA (Super), IBF, WBO, IBO un The Ring smagsvara tituliUzvara22—0—0 Taisons Fjūrijs18.05.2024.Uzvara21—0—0 Daniels Dubuā26.08.2023.Uzvara20—0—0 Entonijs Džošua20.08.2022.Uzvara16—0—0 Tonijs Beljū10.11.2018.Uzvara15—0—0 Murats Gasijevs21.07.2018.Uzvara14—0—0 Mairis Briedis27.01.2018.Uzvara13—0—0 Marko Huks   Uzvara12—0—0 Maikls Hanters   Uzvara11—0—0 Tabiso Mčunu   Uzvara10—0—0 Kšištofs Glovackis   Uzvara9—0—0 Pedro Rodrigess   Uzvara8—0—0 Džonijs Millers   Uzvara7—0—0 Andrejs Kņazevs   Uzvara6—0—0 Danijs Venters   Uzvara5—0—0 Daniels Brūvers   Uzvara4—0—0 Cēzars Dāvids Krenss   Uzvara3—0—0 Bens Nsafoa   Uzvara2—0—0 Epofanio Mendosa   Uzvara1—0—0 Felipe Romero   

 Atsauces 

 Ārējās saites 

Kategorija:1987. gadā dzimušie
Kategorija:Ukrainas bokseri
Kategorija:2008. gada vasaras olimpisko spēļu dalībnieki
Kategorija:2012. gada vasaras olimpisko spēļu dalībnieki
Kategorija:Ukrainas Nopelniem bagātie sporta meistari
Kategorija:Simferopolē dzimušie
Kategorija:Krievijas 2022. gada iebrukuma Ukrainā militārpersonas
Kategorija:Olimpiskie zelta medaļnieki boksā
Kategorija:Ukrainas olimpiskie zelta medaļnieki
Kategorija:Ar ordeni "Par nopelniem" apbalvotie (Ukraina)